Crash (magazino)

Crash, stiligita kiel CRASH, estis brita komputila magazino ĉefe dediĉita al la persona komputilo ZX Spectrum kaj ties videoludoj. Ĝi estis publikigita de 1984 ĝis 1991 fare de Newsfield Publications Ltd ĝis ties bankroto, kaj poste ĝis 1992 fare de Europress. Ĝi estis relanĉita kiel kvaronjara magazino en decembro 2020 kun la subteno de la originaj fondintoj.

La magazino estis lanĉita cele al la kovrado de la tiam tre aktiva merkato de Spectrum-videoludoj. Ĝi tuj fariĝis populara pro sia redakta kvalito kaj sia karakteriza, kvankam foje kontestata, arto fare de Oliver Frey. En 1986 ĝi fariĝis la plej bone vendata brita komputila magazino kun pli ol 100,000 unuoj venditaj ĉiumonate. Ĝi tamen ekspertis deklinon fine de la 1980-aj jaroj, kiam aliaj magazinoj aldonis kasedojn kun luddemonstraĵoj al ĉiu numero. En la 2010-aj jaroj, kelkaj retrospektivaj numeroj estis kreitaj per Kickstarter-kampanjo, kondukante al nova eldono fare de Fusion Retro.

Crash estis lanĉita en 1983 en Ludlow, Shropshire fare de Roger Kean, Oliver Frey kaj Franco Frey. La tri homoj renkontiĝis en la antaŭa jaro, kiam ili laboris por la gazeteldonisto Alan Purnell, lernante kiel verki kaj produkti magazinon. Kean kaj Oliver Frey volis allogan titolon por la magazino, elektante "Crash" laŭ la samnoma romano fare de J. G. Ballard.

 Referencoj 

 Eksteraj ligiloj 
  Crash magazine: The Online Edition
  Crash-arkivoj ĉe World of Spectrum
  Crash ĉe Internet Archive
  Crash ĉe Planet Sinclair

Kategorio:Komputilaj gazetoj
Kategorio:Videoludaj gazetoj